Odense Adresse-Contoirs Efterretninger, 1848-07-21
3. Justitsministeriets Circulairskrivelse af 12 April d. A., betræffende Foranstaltninger til Kysternes Bevogtning og en almindeligere Folkevæbnings Organisation. Om denne Forhandling havde Formanden underrettet Generalcommandoen, som lod møde ved Premierlieutenant Dreier. Amtet havde affordret samtlige Sogneforstanderskaber deres Erklæringer, men kun 11 af disse havde indsendt slige tilligemed Herredsfogden i Odense Herred, hvilken desuden havde afgivet mundtlig Beretning. Af de, som havde yttret sig, vare 2 for Kyst milicens Reorganisation, de øvrige imod samme med mere eller mindre Bestemthed. Amtsraadet antog, fornemmeligen efter de Oplysninger det blev meddeelt fra Generalcommandoen, at Kysternes Bevogtning for Amtstuedistrictets Vedkommende vilde medføre langt mere Ulempe end der kunde opveies ved det Gode der derved opnaaedes. Ligeledes troede man, at man med Hensyn til Folkevæbningen maatte afvente de Forholdsregler, der fra Regjeringens Side maatte ansees fornødne. 4. Sammes Circulaire af 18 Mai d. A. om Foranstaltninger til at skaffe Landpolitiet større Authoritet og Kraft, saavel ved at sætte det i nærmere Forbindelse med de communale Authoriteter som ved midlertidigen antagne Assistenter, hvorved Omkostningernes Udredelse maatte komme under Overveielse. Circulairet var sendt til alle Politimestre og disses Yttringer forlangte om Sagen i Almindelighed og om hvilke Foranstaltninger Forholdene i enkelte Jurisdictioner, maatte tilraade, men slige vare endnu ei indkomne. Amtsraadet formeente, at det ikke vilde være tilraadeligt at forøge Politiets Personale, men at lade de eventuelle Uroesforstyrrere behandle paa sædvanlig lovlig Maade. Derimod var det Amtsraadets Overbeviisning, at en Kundgjørelse, udgaaet directe fra Regjeringen til Landboerne, affattet i et jevne folkeligt Sprog og hvori Regjeringen med Bestemthed lovede at tage Jnitiativet til en Regulering af Landboforholdene sikkert vilde have en beroligende Virkning paa Landboerne. 5. Sammes Circulaire af 8 April dette Aar om Communeraadenes Offentlighed og Regler for samme. Af Sogneforstanderskaberne havde 6 herover yttret sig. Amtsraadet vedtog, at dets Møder for Fremtiden skulde af holdes offentligen, og at man dertil om muligt vilde afbenytte Raadstuen i Odense. Med Hensyn til Sogneforstanderskabernes Møder, antog Amtsraadet efter de indkomne Erklæringer, at de deelte samme Anskuelse om det Hensigtsmæssige ved sammes Offentlighed. Herom besluttedes, at indsende en Jndberetning til Ministeriet. 6. Ministeriet for Kirke- og Underviisningsvæsenet dets Circulaire af 3 Mai d. A., hvori begiæredes Amtsraadets bemærkninger og Forslag i Henseende til høiere Bondeskolers Oprettelse. Amtsraadet nedsatte en Comitee, bestaaende af Provst Heiberg, Pastor Rohmann, Proprietair Berg, for at udarbeide en Betænkning, der vilde blive at forelægge i det næste Amtsraadsmøde. 7. Sammes Circulaire af 9 Mai d. A. om Organisationen af en Kirken repræsenterende Forfatning og over Valg maaden til samme. Denne Sag overgaves den samme Comitee der er udvalgt til at behandle Sagen om høiere Bondeskolers Oprettelse. Derefter bleve følgende almindelige Sager foretagne til Behandling: A. Veivæsenet vedkommende.